આ વર્ષે ધો. 10ની પરિક્ષામાં જિલ્લાના 17 પરિક્ષા કેન્દ્રો પરથી 17,720 વિદ્યાર્થીઓએ પરીક્ષા માટે ફોર્મ ભર્યા હતા. જેમાંથી 17,607 વિદ્યાર્થીઓએ પેપર આપ્યા હતા. આ વિદ્યાર્થીઓમાંથી 11,931 વિદ્યાર્થીઓને સારા ગ્રેડ આવ્યા છે. જયારે શિક્ષણ તંત્ર દ્વારા 5676 વિદ્યાર્થીઓના પરિણામમાં સુધારાની જરૂર છે તેવુ દર્શાવાયુ છે. વઢવાણ શહેરની નિઘિબેન સોમેશભાઈ ખાંભલાએ ૯૯.૩૧ પી.આર. મેળવી રાજ્યમાં ૯મા નંબરનું સ્થાન પ્રાપ્ત કર્યું છે. જ્યારે રતનપરની દર્શન વિદ્યાલયના ૧૯૮માંથી ૮૨ વિદ્યાર્થીઓ ૯૦થી વધારે પી.આર. મેળવી રાજ્યકક્ષાએ ટોપ-૧૦માં સ્થાન મેળવ્યાનું સંચાલક મહેશભાઈ કાનાણીએ જણાવ્યું હતું.